ทษช. งดหาเสียง-กิจกรรมทางการเมือง เร่งหารือชี้แจงข้อกล่าวหายุบพรรค
คณะกรรมการบริหารพรรคไทยรักษาชาติงดหาเสียง ยืนยันเจตนาบริสุทธิ์และความปรารถนาดีที่มีต่อประเทศชาติ ระบุวันนี้ กกต. จะประกาศรายชื่อผู้สมัคร ส.ส.ที่ผ่านคุณสมบัติ ขอให้ ส.ส. พรรคดำเนินกิจกรรมหาเสียงไปตามขั้นตอนปกติ15 ก.พ. 2562 วันนี้ จากกรณีที่ศาลรัฐธรรมนูญมีมติรับคำร้องให้พิจารณาวินิจฉัยยุบพรรคไทยรักษาชาติ ตามที่คณะกรรมการการเลือกตั้ง (กกต.) ได้ยื่นคำร้องไปเมื่อวานนี้ และกำหนดให้พรรคยื่นชี้แจงแก้ข้อกล่าวหาภายใน 7 วัน นับตั้งแต่วันที่ได้รับสำเนาคำร้องมิตติ ติยะไพรัช เลขาธิการพรรคไทยรักษาชาติได้ออกแถลงการณ์ โดยระบุว่า เนื่องจากคณะกรรมการบริหารพรรคจะต้องพิจารณารายละเอียดของคดีในเวลาที่เหลือ 7 วัน ในส่วนของคณะกรรมการบริหารพรรค จึงของดภารกิจในการหาเสียงและกิจกรรมทางการเมือง และขอสื่อสารไปยังสมาชิกพรรคทุกท่านทราบว่า คณะกรรมการบริหารพรรคไทยรักษาชาติ จะขอใช้เวลาในช่วงนี้เพื่อปรึกษาหารือในการทำคำชี้แจงแก้ข้อกล่าวหาต่อศาลในทางกฎหมาย ตามกระบวนการพิจารณาของศาลรัฐธรรมนูญ เพื่อป้องกันเหตุแทรกซ้อนที่อาจจะเกิดขึ้นได้ในอนาคต และเป็นการยืนยันเจตนาอันบริสุทธิ์และความปรารถนาดีของคณะกรรมการบริหารพรรค ที่มีต่อประเทศชาติและพี่น้องประชาชนชาวไทยมา ณ ที่นี้ด้วยรายงานด้วยว่า มิตติ กล่าวย้ำเช่นเดียวกับ ร.ท.ปรีชาพล พงษ์พานิจ หัวหน้าพรรค ยืนยันเจตนาอันบริสุทธิ์และความปรารถนาดีของคณะกรรมการบริหารพรรคที่มีต่อประเทศชาติ ส่วนสมาชิกพรรคและว่าที่ผู้สมัคร ส.ส. ที่วันนี้ ทางกกต. จะมีการประกาศรายชื่อผู้สมัคร ส.ส.ทั้งแบบแบ่งเขตและบัญชีรายชื่อที่ผ่านคุณสมบัติ ซึ่งรวมถึงผู้สมัคร ส.ส.ของพรรคไทยรักษาชาติด้วย ขอให้ดำเนินกิจกรรมหาเสียงไปตามขั้นตอนปกติ ส่วนในประเด็นอื่นยังไม่ขอตอบคำถาม โดยเฉพาะในเรื่องคดีในชั้นศาล ที่ไม่อาจก้าวล่วงการพิจารณาจึงไม่สามารถแสดงความคิดเห็นได้ในขณะนี้
คณะกรรมการบริหารพรรคไทยรักษาชาติ งดหาเสียง ยืนยันเจตนาบริสุทธิ์และความปรารถนาดีที่มีต่อประเทศชาติ ระบุวันนี้ กกต. จะประกาศรายชื่อผู้สมัคร ส.ส.ที่ผ่านคุณสมบัติ ขอให้ ส.ส.
ยุบพรรค,ศาลรัฐธรรมนูญ,ไทยรักษาชาติ,ทษช.,กกต